Demografiala kontado
Demografiala kontado esas l'ago di la stati por obtenar dati pri lua habitantaro totala, lua distributo tra la teritorio di la lando, lua distributo segun evo, sexuo, revenuo, edc. La skopo di la demografiala kontadi esas obtenar ta informi de omna habitantaro di la lando.

Ordinare, stati realigas periodala kontadi, exemple omna 10 od omna 5 yari, ed obtenas serio di informi qui permisas demografiala ed ekonomiala statistiki, exemple savar la demografiala kresko di tota regioni de la lando, la quanto di personi habila por votar, la quanto di personi qui povas pagar imposti, la quanto di infanti qui ne studias en skoli, la quanto di adulti qui ne savas lektar e skribar, edc.